Discussió:Vallromanes

message: Hola, les taules que hi ha a la dreta de l'article que estan semiprotegides, i no tinc ni idea com es poden desprotegir, contenen dades incorrectes i incompletes. Per exemple el nombre d'habitants no està actualitzat, els habitants de Vallromanes no es diuen vallromanès i vallromanesa sinó vallromaní i vallromanina. Falta posar el nom de l'alcaldessa Maria Cabot i Gibert. Etc. Com es pot desprotegir la taula i poder reeditar-la, si us plau. O sinó la persona que la va confeccionar que actualitzi les dades.
Gràcies
replies: text: No està protegit. Les dades són a la plantilla Infotaula i es poden modificar els paràmetres. He actualitzat el cens, però a la Geografia Comarcal de la GEC diu "vallromanesos". --V.Riullop (parlem-ne) 17:17, 9 oct 2007 (CEST)

message: :Traslladat de la meva discussió. --V.Riullop (parlem-ne) 19:17, 19 oct 2007 (CEST)
Hola, el lingüista Víctor Pàmies, havia obert un debat sobre el tema del gentilici dels habitants de Vallromanes, a causa que una part de la població pensava que el gentilici correcte era "vallromaní". Fent-ne una consulta a l'Institut d'Estudis Catalans, han respost el segënt:
vpamies  ha dit...
«Benvolgut senyor,
En resposta a la vostra consulta, us hem de fer saber que, com bé dieu, les obres de referència només esmenten el gentilici vallromanès per a fer referència als veïns de Vallromanes. Això no obstant, en qüestions com la que tractem, és molt difícil trobar obres completament exhaustives, que continguin totes les denominacions o variants existents. Tal com diu l’autor del Diccionari dels gentilicis catalans, August Bover, “una mateixa localitat pot tenir més d’un gentilici, usats en diferents èpoques històriques o bé simultàniament”. Per aquest motiu, no és infreqüent que es mantinguin vius més d’un gentilici per a denominar els habitants d’un poble o ciutat, malgrat que no totes es trobin documentades.
En el cas concret de Vallromanes, poden conviure perfectament les dues formes de gentilici de la població que esmenteu: vallromanès i vallromaní, atès que totes dues estan ben formades d’acord amb la tradició de la nostra llengua; en el primer cas fent ús del sufix -ès, -esa (del llatí -ense) i en el segon cas amb l’ajuda del sufix -í, -ina (del llatí -inu). Ha de ser l’ús dels parlants el que decidirà quina forma s’imposa, però en cap cas no podem dir que n’hi hagi una de correcta i una altra de menys vàlida, sinó més aviat de quina s’usa més o de quina és la que els parlants senten com a pròpia.
--Itaca2000 18:29, 19 oct 2007 (CEST)
thread_title:  Gentilici 

message: Hola, a la infotaula superior dreta apareix el nom de Maria Luz Muñoz i Rodríguez com a alcaldessa. Des de l'any 2013 ja havíem actualitzat el nom i vam posar el de l'alcalde actual que és David Ricart i Miró, així és com consta a la infotaula tant quan vas a modificar amb l'editor visual, com si vas a modifica el codi, hi apareix David Ricart i Miró ERC, tanmateix a la pàgina tal com la veu la gent continua apareixent el nom de Maria Luz Muñoz i Rodríguez, el qual quan vas a editar la pàgina no es troba enlloc ni dins ni fora de la infotaula, suposo que algú malintencionat ha fotut un codi estrany amagat que fa que en el mode edició aparegui l'alcalde correcte però en la pàgina tal com es veu públicament apareix una altra persona com a alcaldessa. Si us plau, algú és capaç de poder arreglar el problema? Moltes gràcies, companyes i companys --Itaca2000 (disc.) 01:48, 19 abr 2017 (CEST)--Itaca2000 (disc.) 01:48, 19 abr 2017 (CEST)
replies: text: , s'havia d'actualitzar a Wikidata. Salutacions!--Yeza (disc.) 07:41, 19 abr 2017 (CEST)
replies: text: :Moltes gràcies Yeza !!! Salutacions !!!--Itaca2000 (disc.) 02:08, 20 abr 2017 (CEST)
replies: text: :: Pressuposa bona fe! ;) --Pau Colominas (t'ajudo?) 08:39, 27 abr 2017 (CEST)
replies: text: ::: OK. Ja està arreglat !!! Moltes gràcies !!!!--Itaca2000 (disc.) 19:54, 28 abr 2017 (CEST)
thread_title:  El nom de l'alcalde està "manipulat" i no es pot canviar